छतरी चौराहे से रिंग रोड तक स्पीड ब्रेकर नहीं बने तो होगा आंदोलन
छतरी नाका इलाके में कुरवाई रोड इलाके के रहवासियों ने एसडीएम को हाईवे पर स्पीड ब्रेकर बनवाने के लिए ज्ञापन सौंपा है। रहवासियों ने छतरी चौराहे से रिंग रोड चौराहे के बीच कम से कम 10 स्पीड ब्रेकर बनवाने की मांग की है। रहवासियों ने ब्रेकर नहीं बनने पर भविष्य में चरणबद्ध आंदोलन की चेतावनी भी इस दौरान दी।
छतरी चौराहे के पास कुरवाई रोड पर रविवार को बस दुर्घटना हो गई थी। कुरवाई की ओर से तेजी से आ रही बस ने एक बुजुर्ग महिला को कुचल दिया था। दुर्घटना के बाद क्षेत्र के रहवासियों में डर और नाराजगी व्याप्त है। इसकी वजह है 40 फीट चौड़ी सड़क पर वाहन चालकों की मनमानी पर प्रशासन का काबू नहीं होना है।
अपनी नाराजगी से प्रशासन को अवगत कराने के लिए इस क्षेत्र केे रहवासी बड़ी संख्या में मंगलवार दोपहर में तहसील कार्यालय पहुंचे। उन्होंने एसडीएम कोे दिए ज्ञापन में बताया कि इस इलाके में दुर्घटनाएं होना आम हो गया है। दुपहिया और चार पहिया वाहन चालक बेकाबू होकर सड़क से निकलते हैं। अनियंत्रित गति की वजह से ही मंगलवार को दुर्घटना हुई है। रहवासियों का कहना था कि दुर्घटना की मुख्य वजह इस इलाके में स्पीड ब्रेकर का नहीं होना है। रहवासियों का कहना था कि वाहनों की गति को नियंत्रित करने के लिए प्रशासन को छतरी चौराहे से रिंग रोड चौराहे तक कम से कम 10 ब्रेकर बनवाना चाहिए। ज्ञापन सौंपने वालों में भगतसिंह रघुवंशी, प्रदीप शर्मा, मोहन रघुवंशी, धर्मेन्द्र रघुवंशी, मोहित रघुवंशी, बदनसिंह रघुवंशी, दीपक रघुवंशी, खेमचंद कुशवाह, मुस्तफा हुसैन तथा अखिलेश रघुवंशी के साथ ही बड़ी संख्या में रहवासी शामिल थे।
सपना बन कर रह गए डिवाइडर
चार साल पहले सिरोंज-कुरवाई हाइवे का निर्माण हुआ था। निर्माण के दौरान छतरी चौराहे से एलबीएस कालेज के बीच की सड़क 40 फीट चौड़ी रखी गई थी।
इस हिस्से पर डिवाइडर निर्माण की योजना उस समय तैयार की गई थी। चार साल बाद भी इस पर अमल नहीं हो सका है।
स्कूल और काॅलेज का है रास्ता
कुरवाई रोड पर छतरी चौराहे से एलबीएस कालेज के बीच दिनभर आवागमन बना रहता है। एलबीएस कालेज के विद्यार्थी इसी मार्ग से होकर आते-जाते हैं। बेकाबू गति से वाहन चलाने वालों में अधिकतर स्टूडेंट्स ही होते है। सरस्वती विद्या मंदिर भी अनेक स्टूडेंट इस मार्ग का उपयोग करत है। प्रतिष्ठित हनुुमान मंदिर होने के साथ ही इस मार्ग पर हीरा गैस एजेंसी का आफिस और गोदाम भी स्थित है। इसके अलावा विभिन्न बैंकों के कियोस्क, होटल, किराना दुकान तथा इलेक्ट्रानिक शोरूम स्थित है।
लगाया आरोप, कहा-चार पहिया वाहन चालकों की मनमानी पर अंकुश नहीं
छतरी चौराहे से रिंग रोड चौराहे पर स्पीड ब्रेकर बनाने रहवासियों ने ज्ञापन सौंपा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva